"07- Chakhei  bial MDC by-election, 2024-a vote tlate tluang takin chhiar zawh a ni","1034/2024-2025 Dated Siaha 2nd July, 2024 : Mara Autonomous District Council (MADC) hnuaia 07- Chakhei  bial Member of District Council (MDC) seat ruak hnawh khah nana by-election buatsaiha ni 28, June, 2024 - a  vote tlate chu vawiin chawhma dar 10 khan DRDO Conference Room, Siahaah chhiar niin, tluang taka chhiar zawh a ni. By-election-a vote tlate hi Pu V.L. Hruaizela Khiangte, Returning Officer leh Siaha District Election Officer nibawk  kaihhruaina hnuaiah kalpui niin, dawhkan paliah thawh (round) khata chhiar zawh a ni. 07- Chakhei  MDC bial by-election-ah hian vote awm zawng zawng 1875 (mipa 916 leh hmeichhia 959) aṭangin Electronic Voting Machine-ah vote 1592 (mipa 783 leh hmeichhia 809) tlain, vote tla hi za zelah 84.91  a ni. Chakhei  bial MDC by-election-ah hian candidate pathum awmin, candidate-te vote hmuh dan chu heti ang hi a ni: 1. Pu Albert TT. Sachu (BJP) -733 2. Pu T.Essa (ZPM)  -690 3.  Pu K.C Ngobei ( MNF) -167 4. NOTA - 2 Total Vote Count - 1592 Pu V.L. Hruaizela Khiangte, Returning Officer  chuan vote 733 hmutu, Bharatiya Janata Party (BJP) candidate Pu Albert TT. Sachu  chu 07-Chakhei  bial MDC thar atan thlan tlin a ni tih puangin, thlan tlin a nihna certificate a hlan nghal a. Pu Albert TT.Sachu  hian amah hnaihbertu Pu T. Essa (ZPM) chu vote 43-in a hneh a ni. Polling station tina vote tlak dan leh candidate-te vote hmuh dan kimchang chu pdf-in upload a ni. Final Result By Election to 7-Chakhei MDC Constituency 2024.pdf Attachment Loading attachment...",Dated: 2 nd Jul 24 12:39 PM,https://dipr.mizoram.gov.in/post/07-chakhei-bial-mdc-by-election-2024-a-vote-tlate-tluang-takin-chhiar-zawh-a-ni